Касьцёл Сьвятой Вэранікі і кляштар бэрнардынаў (Селішча)

**Касьцёл Сьвятой Вэранікі і кляштар бэрнардынаў** — помнік архітэктуры XVIII стагодзьдзя ў Селішчы. Знаходзіцца на беразе возера Селішча. З савецкіх часоў ня дзее, стаіць у руінах. Твор архітэктуры барока. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя

### Вялікае Княства Літоўскае
У 1726 годзе з фундацыі падчашніка і ротмістра полацкага Яна Язэпа Рагозы, полацкага падсудка Язафата Антонія Сялявы і ягонай жонкі Элеаноры з Коцелаў у мястэчку Селішчы збудавалі мураваны касьцёл пры кляштары бэрнардынаў.

### Пад уладай Расейскай імпэрыі
Па другім падзеле Рэчы Паспалітай (1793 год), калі Селішча апынулася ў складзе Расейскай імпэрыі, касьцёл і кляштар працягвалі дзеяць. Па здушэньні вызвольнага паўстаньня (1830—1831) у 1832 годзе расейскія ўлады ліквідавалі кляштар. Касьцёл часткова перабудавалі ў сярэдзіне XIX ст.

3 гвалтоўнай пераробкай пад царкву Ўрадавага сыноду Расейскай імпэрыі (Маскоўскай царквы) касьцёла ў суседнім мястэчку Кублічах (1867 год), тамтэйшае начыньне перанесьлі ў Селішча.

### Найноўшы час
У 1930-я гады савецкія ўлады зачынілі касьцёл. Будынак касьцёла пацярпеў у Другую сусьветную вайну.

## Архітэктура
### Касьцёл
Касьцёл — помнік архітэктуры барока. Гэта 3-нэфавая базыліка з трансэптам і паўцыркульнай 2-яруснай апсыдай. Галоўны (усходні) фасад флянкуюць 3-ярусныя вежы, паміж якімі шчыт з 3-кутным франтонам, 2 валютамі з бакоў і аркавым акном у цэнтры. Роўніца галоўнага фасаду мае вытанчаную архітэктурную плястыку: 3 ярусы аркавых эксэдраў, высокія лапаткі, тонкапрафіляваныя карнізы, высокі аркавы ўходны праём. Сьцены падзяляюцца шырокімі пілястрамі і лучковымі вокнамі, якія на другім ярусе паўцыркульныя. Цыліндрычныя з распалубкамі скляпеністыя перакрыцьці нэфаў абапіраюцца на 4 масіўныя слупы і магутны пэрымэтральны антаблемэнт. Апсыда вылучаецца з глыбіні цэнтральнага нэфа паміж 2 закрысьціямі.

Інтэр’ер аздаблялі 5 алтароў. Высокімі мастацкімі якасьцямі вылучаўся алтар Сьвятога Антонія з скульптурнай групай у завяршэньні. У галоўным алтары захоўваўся прывезены з Кублічаў абраз Божай Маці ў срэбнай рызе, перад якім былі ўкленчаныя выявы фундатараў касьцёла. Над нартэксам на магутнай арцы разьмяшчаліся хоры, на якіх стаяў барокавы арган. Закрысьція вылучалася багатым сьвятарскім аблачэньнем з выкарыстаньнем слуцкіх паясоў.

### Кляштар
Да касьцёла з паўночнага боку далучаецца 2-павярховы Г-падобны ў пляне будынак кляштарнага корпусу пад высокім вальмавым дахам.

## Галерэя
### Гістарычныя здымкі

Sielišča, Bernardynski. Селішча, Бэрнардынскі (1913).jpg|Па рэканструкцыі, 1913 г.
Sielišča, Bernardynski. Селішча, Бэрнардынскі (1913) (2).jpg|Прэзьбітэрыюм, 1913 г.
Sielišča. Селішча (1913) (4).jpg|Хоры, 1913 г.


Sielišča, Bernardynski. Селішча, Бэрнардынскі (1913) (3).jpg|Алтар Сьвятога Антонія, 1913 г.
Sielišča, Bernardynski. Селішча, Бэрнардынскі (1913) (5).jpg|Бочны алтар Пана Езуса, 1913 г.
Sielišča, Bernardynski. Селішча, Бэрнардынскі (1941-44).jpg|1941—1944 гг.


### Сучасныя здымкі

Фото путешествия по Беларуси 651.jpg|Руіны кляштару
Селішча. Руіны бернардзінскага касцёла.jpg|Інтэр’ер
Фото путешествия по Беларуси 570.jpg|Алтар


## Крыніцы

## Літаратура
* 

## Вонкавыя спасылкі

* 
* Увидеть, пока не исчез. Энтузиаст снял с высоты полуразрушенный костел в Витебской области

Селішча
Катэгорыя:Касьцёлы Віцебскай дыяцэзіі
Катэгорыя:Селішча (Ушацкі раён)